คำสั่งนายทะเบียนประจำจังหวัดระยองคำสั่งนายทะเบียนประจำจังหวัดระยองที่ ๑/๒๕๕๘เรื่องมอบหมายให้ข้าราชการทำการแทนนายทะเบียนประจำจังหวัดระยอง[๑] ตามที่นายทะเบียนประจำจังหวัดระยองได้มีคำสั่งมอบหมายให้ข้าราชการทำการแทนนายทะเบียนประจำจังหวัดระยอง ตามคำสั่งที่๒๘/๒๕๕๘ ลงวันที่ ๒๓ มีนาคม พ.ศ. ๒๕๕๘ ไว้แล้ว นั้นโดยที่ปัจจุบันได้มีการประกาศใช้พระราชบัญญัติการขนส่งทางบก (ฉบับที่๑๒) พ.ศ. ๒๕๕๗ กำหนดให้นายทะเบียนประจำจังหวัดระยองอาจมอบหมายการปฏิบัติหน้าที่ตามพระราชบัญญัตินี้ให้ข้าราชการในสังกัดกรมการขนส่งทางบกทำการแทนได้ประกอบกับการมอบหมายตามคำสั่งดังกล่าวข้างต้นยังไม่ครอบคลุมการปฏิบัติหน้าที่ตามกฎหมายทั้งหมดดังนั้นเพื่อให้การปฏิบัติหน้าที่ราชการเป็นไปด้วยความเรียบร้อย ถูกต้อง เหมาะสมและเป็นการอำนวยความสะดวกรวดเร็วให้แก่ประชาชนที่มาติดต่อขอดำเนินการตามกฎหมายว่าด้วยการขนส่งทางบกทั้งหมดอาศัยอำนาจตามความในมาตรา ๖ วรรคสี่ แห่งพระราชบัญญัติการขนส่งทางบก พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติการขนส่งทางบก (ฉบับที่ ๑๒) พ.ศ. ๒๕๕๗นายทะเบียนประจำจังหวัดระยอง จึงให้ยกเลิกคำสั่งนายทะเบียนประจำจังหวัดระยอง ที่๒๘/๒๕๕๘ ลงวันที่ ๒๓ มีนาคม พ.ศ. ๒๕๕๘ และมีคำสั่งมอบหมายให้ข้าราชการในสังกัดสำนักงานขนส่งจังหวัดระยองทำการแทนนายทะเบียนประจำจังหวัดระยองดังต่อไปนี้๑) หัวหน้ากลุ่มวิชาการขนส่งเป็นผู้ทำการแทนในส่วนที่เกี่ยวกับ๑.๑ การประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดระยอง ดังนี้(ก) การบรรจุรถ(ข) การเปลี่ยนรถ(ค) การถอนรถ๑.๒ การประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดระยองหรืออำเภอที่รับผิดชอบ ดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การกำหนดเงื่อนไขในใบอนุญาต(จ) การกำหนด (ปรับปรุง) เงื่อนไขในใบอนุญาต(ฉ) การบรรจุรถ(ช) การเปลี่ยนรถ(ซ) การถอนรถ(ฌ) การลดจำนวนรถตามเงื่อนไขในกรณีที่มิได้นำรถมาดำเนินการทางทะเบียนภายในระยะเวลาที่กำหนด๑.๓ การอนุญาตให้ผู้ได้รับใบอนุญาตประกอบการขนส่งประจำทาง ซึ่งมีเส้นทางที่ทำการขนส่งภายในเขตจังหวัดระยองหรืออำเภอที่รับผิดชอบดังนี้(ก) ใช้รถผิดประเภทเป็นการชั่วคราว ตามมาตรา ๒๗ วรรคสามแห่งพระราชบัญญัติการขนส่งทางบก พ.ศ. ๒๕๒๒(ข) ใช้รถทำการขนส่งนอกเส้นทางเป็นการชั่วคราว ตามมาตรา ๓๙แห่งพระราชบัญญัติการขนส่งทางบก พ.ศ. ๒๕๒๒(ค) เดินรถหมุนเวียน ตามมาตรา ๓๙/๑ แห่งพระราชบัญญัติการขนส่งทางบกพ.ศ. ๒๕๒๒๑.๔ การอนุญาตให้ผู้ได้รับใบอนุญาตประกอบการขนส่งไม่ประจำทางและการประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดระยองใช้รถผิดประเภทเป็นการชั่วคราวตามมาตรา ๒๗ วรรคสาม แห่งพระราชบัญญัติการขนส่งทางบก พ.ศ. ๒๕๒๒๑.๕ การสั่งผู้ได้รับใบอนุญาตประกอบการขนส่งกระทำการ ดังต่อไปนี้(ก)สั่งให้ผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดระยองเปลี่ยนแปลงเส้นทางการเดินรถเวลา และจำนวนเที่ยวของการเดินรถเป็นการชั่วคราวหรือให้ส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่งตามมาตรา ๔๑ แห่งพระราชบัญญัติการขนส่งทางบก พ.ศ. ๒๕๒๒(ข) สั่งให้ผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดระยองส่งรถที่ตนได้รับอนุญาตไปช่วยเหลือเป็นการชั่วคราวกรณีที่มีเหตุฉุกเฉินหรือมีความจำเป็นที่จะแก้ไขสถานการณ์เพื่อให้การขนส่งได้รับความสะดวกหรือให้มีรถเพียงพอแก่การขนส่ง ตามมาตรา ๔๑ แห่งพระราชบัญญัติการขนส่ง ทางบก พ.ศ.๒๕๒๒๑.๖ การดำเนินการตามพระราชบัญญัติการขนส่งทางบก พ.ศ. ๒๕๒๒ หมวด ๔การชดใช้ค่าเสียหายที่เกิดจากการขนส่ง๑.๗ การเรียกผู้ได้รับใบอนุญาตประกอบการขนส่งประจำทางซึ่งมีเส้นทางที่ทำการขนส่งภายในเขตจังหวัดระยองผู้ได้รับใบอนุญาตประกอบการขนส่งไม่ประจำทางและผู้ได้รับใบอนุญาตประกอบการขนส่งส่วนบุคคลซึ่งมีท้องที่ทำการขนส่งภายในเขตจังหวัดระยองหรือผู้จัดการและพนักงานของผู้ได้รับใบอนุญาต มาให้ถ้อยคำหรือสั่งให้ยื่นคำชี้แจงแสดงข้อเท็จจริงตามมาตรา ๔๙ (๓) แห่งพระราชบัญญัติการขนส่งทางบก พ.ศ. ๒๕๒๒๒) ให้นักวิชาการขนส่งกลุ่มวิชาการขนส่ง สำนักงานขนส่งจังหวัดระยอง เป็นผู้ทำการแทน ตามข้อ ๑.๑ และ ข้อ๑.๒ (ฉ) (ช) (ซ) และ (ฌ)๓) ให้หัวหน้าฝ่ายทะเบียนรถสำนักงานขนส่งจังหวัดระยอง เป็นผู้ทำการแทน ในส่วนที่เกี่ยวกับ๓.๑ การดำเนินการทางทะเบียนและภาษีรถ ดังนี้(ก) การจดทะเบียน(ข) การเสียภาษีประจำปี(ค) การโอนรถ(ง) การย้ายรถ(จ)การอนุญาตให้แก้ไขเพิ่มเติมหรือเปลี่ยนแปลงสภาพเครื่องอุปกรณ์หรือส่วนควบของรถในสาระสำคัญตามมาตรา ๗๘ แห่งพระราชบัญญัติการขนส่งทางบก พ.ศ. ๒๕๒๒(ฉ) การแจ้งเลิกใช้รถ ตามมาตรา ๗๙ แห่งพระราชบัญญัติการขนส่งทางบกพ.ศ. ๒๕๒๒(ช) การแจ้งไม่ใช้รถ ตามมาตรา ๘๙ แห่งพระราชบัญญัติการขนส่งทางบกพ.ศ. ๒๕๒๒(ซ)การดำเนินการเกี่ยวกับการขอรับแผ่นป้ายเลขทะเบียนรถหรือเครื่องหมายแสดงการเสียภาษีแทนที่สูญหาย ถูกทำลาย หรือชำรุดในสาระสำคัญ๓.๒การสั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒๓.๓ การอนุญาตให้ผู้ได้รับใบอนุญาตประกอบการขนส่งใช้รถที่ได้ทำการซ่อมแซมปรับปรุงหรือแก้ไขเปลี่ยนแปลงเครื่องอุปกรณ์สั่งให้ผู้ได้รับใบอนุญาตประกอบการขนส่งจัดการส่งรถไปให้พนักงานตรวจสภาพหรือสถานตรวจสภาพรถที่ได้รับอนุญาตตรวจสอบความบกพร่องตามมาตรา ๘๓ แห่งพระราชบัญญัติการขนส่งทางบก พ.ศ. ๒๕๒๒๔) ให้หัวหน้าฝ่ายตรวจสภาพรถสำนักงานขนส่งจังหวัดระยองเป็นผู้ทำการแทนตามข้อ ๓.๑ (จ) ข้อ ๓.๒ และ ข้อ ๓.๓๕) ให้เจ้าพนักงานขนส่งชำนาญงานสังกัดฝ่ายทะเบียนรถ สำนักงานขนส่งจังหวัดระยอง เป็นผู้ทำการแทนตามข้อ ๓.๑ (ข) (ค)(จ) (ฉ) และ (ช)๖) ให้หัวหน้าสำนักงานขนส่งจังหวัดระยองสาขาอำเภอแกลง และเจ้าพนักงานขนส่งชำนาญงาน สังกัดงานทะเบียนรถขนส่งสำนักงานขนส่งจังหวัดระยอง สาขาอำเภอแกลง ทำการแทนตามข้อ ๓.๑ (ข) (ค) (ง) (จ) (ช)และ (ซ) เฉพาะการประกอบการขนส่งส่วนบุคคลในเขตอำเภอที่รับผิดชอบ๗) ให้หัวหน้างานใบอนุญาตขับรถ เป็นผู้ทำการแทนในส่วนที่เกี่ยวกับการดำเนินการเกี่ยวกับใบอนุญาตปฏิบัติหน้าที่เป็นผู้ประจำรถดังนี้(ก) การออกใบอนุญาต(ข) การต่ออายุใบอนุญาต(ค) การออกใบแทนใบอนุญาต(ง) การสั่งพักใช้ใบอนุญาต(จ) การเพิกถอนใบอนุญาต๘) ให้เจ้าพนักงานขนส่งชำนาญงานฝ่ายใบอนุญาตขับรถ สำนักงานขนส่งจังหวัดระยอง ทำการแทนตามข้อ ๗ (ข) และ (ค)ทั้งนี้ ตั้งแต่วันที่ ๑๐ กรกฎาคม พ.ศ. ๒๕๕๘ เป็นต้นไปสั่ง ณวันที่ ๑๐ กรกฎาคม พ.ศ. ๒๕๕๘อรุณ วิชกิจนายทะเบียนประจำจังหวัดระยองปริยานุช/ผู้จัดทำ๑๘ กันยายน๒๕๕๘ปุณิกา/ผู้ตรวจ๘ ตุลาคม ๒๕๕๘[๑] ราชกิจจานุเบกษาเล่ม ๑๓๒/ตอนที่ ๙๕ ง/หน้า ๘๗/๑๐ กันยายน ๒๕๕๘